Azad Məmmədov (aktyor)

Məmmədov Azad Əşrəf oğlu () — Şuşa Dövlət Musiqili Dram Teatrının aktyoru, Azərbaycan Respublikasının əməkdar artisti (2013).

 Həyatı 
Azad Məmmədov 12 dekabr 1964-cü ildə Şuşada anadan olmuşdur. 1980–1984-cü illərdə Mir Möhsün Nəvvab adına Şuşa Musiqi Texnikumunun kamança sinfində təhsil almış, sonradan burada müəllim kimi fəaliyyət göstərmişdir. 1988–1993-cü illərdə Azərbaycan Dövlət Mədəniyyət və İncəsənət Universitetinin özfəaliyyət teatr kollektivinin rəhbəri fakültəsində qiyabi təhsil alıb.

1990-cı ildən Şuşa Dövlət Musiqili Dram Teatrında aktyor, 1994-cü ildən isə, həm də direktor müavini kimi fəaliyyət göstərir.

"Nəğmədir, gülüşdür hər dərdə məlhəm" adlı konsert-tamaşada həm aktyor, həm də musiqiçi kimi çıxış edib. Teatrda hazırlanan bir neçə tamaşanın musiqi tərtibatçısı olub: C.Cabbarlı "Aydın", S.S.Axundov "Tamahkar", Ə.Haqverdiyev "Dağılan tifaq", C.Məmmədquluzadə "Kamança", H.Mirələmov "Güllələnmiş heykəllərin fəryadı", İ.Əfəndiyev "Sən həmişə mənimləsən", N.Qənbər "Meymunun dəfni".

1994-cü ildə keçirilən "Him-cim" pantomim festivalında R.Şahsuvarovun "Üç nöqtə, vergül, nida, sual" pantomim tamaşasındakı Bala ördək (mim), 1999-cu ildə keçirilən "Milli klassika" festivalında M.F.Axundovun "Hekayəti Müsyö Jordan Həkimi-Nəbatat və Dərviş Məstəli Şah Cadükuni Məşhur" tamaşasındakı Hatəmxan ağa, 2005-ci ildə keçirilən "Boş məkanın dolğunluğu" teatr festivalında Kişi ("Musiqili məktublar", F.Mustafa) və Nikita İvanıç ("Qu quşunun nəğməsi", A.P.Çexov) rollarını oynayıb.

 Mükafatları 
 Azərbaycan Teatr Xadimləri İttifaqının "Qızıl Dərviş" mükafatı ("Əyri oturaq, düz danışaq" tamaşasının yaradıcı heyəti ilə birlikdə) — 2002
 Prezident mükafatı — 2005
 Azərbaycan Respublikasının əməkdar artisti — 25 iyun 2013

 İfa etdiyi əsas rollar 
 Tamaşa  Müəllif  Rol Arşın mal alan  Üzeyir Hacıbəyov  Vəli Özümüz bilərik  Süleyman Ələsgərov və Şıxəli Qurbanov  Miriş Durna  Səid Rüstəmov və Süleyman Rüstəm  Hilal Ayının min bir oyunu  Sultan Məcid Qənizadə  Rüstəm bəy və Ağacəfər Qalibani Marqaritka  Arman Salakru  Qoca Gözəlləri necə qaçırırlar  Bilal Appayev  Hopay Xəlifə Leylək  Vilhelm Hauff  Nağılçı və müdrik Səlim Aydın  Cəfər Cabbarlı  Surxay və Mirzə Cavad Ağıllı adam  Firuz Mustafa  Jurnalist Sehirli kreslo  Frideş Karinti  Dahi Bayramın birinci günü  Nazim Hikmət  Rüstəm Millət dostları  Əbdürrəhim bəy Haqverdiyev  Səfər bəy Dağılan tifaq  Əbdürrəhim bəy Haqverdiyev  Dəllək Haqverdi Kamança  Cəlil Məmmədquluzadə  Kamançaçı Baxşı Sərgüzəşti-vəziri-xani-Lənkəran  Mirzə Fətəli Axundov  Hacı Salah Nənəmin şahlıq quşu  Əliağa Kürçaylı və Vasif Adıgözəlov  Qulu Sən həmişə mənimləsən  İlyas Əfəndiyev  Fərəc Şuşa dağlarını duman bürüyüb  Elçin Əfəndiyev  Doppa Dadaş

 Filmoqrafiya 
 Yol yoldaşları (film, 2003)
 Böyük türk (film, 2007)
 Sonuncu dərviş (film, 2009)
 3 bacı (film, 2012-2014)
 Döngələr (teleserial, 2012)
 Dalan (film, 2012)
 2 ömür (film, 2016-2017)

 İstinadlar 

Kateqoriya:Azərbaycan aktyorları
Kateqoriya:Azərbaycanlı aktyorlar
Kateqoriya:SSRİ aktyorları